**Elementi vrednovanja:**

|  |  |
| --- | --- |
| **Naziv** | **Opis** |
| **Činjenično znanje** | **Poznavanje i razumijevanje događaja, procesa i pojava, temeljnih kronoloških odrednica, osnova korištenja povijesnih i geografskih karata te odgovarajuće povijesne terminologije** Poznavanje osnovnih činjenica, opisivanje prošlosti vlastitim riječima, definiranje  povijesnih  pojmova (ključni i novi pojmovi)  i njihovo povezivanje s prostorom,-          usmeno provjeravanje nekoliko učenika na svakom satu ( bez najavljivanja)-          pisane provjere znanja pišu se na kraju većih nastavnih cjelina uz pomoć zadataka objektivnog tipa (najviše 5 puta tijekom nastavne godine), najavljene najkasnije mjesec dana unaprijed  |
| **Konceptualno znanje**  | **Poznavanje, razumijevanje i korištenje tehničkih koncepata kao okvira za tumačenje i razumijevanje prošlih događaja, procesa i pojava. Riječ je o konceptima vremena i prostora, uzroka i posljedica, kontinuiteta i promjena, rada na povijesnim izvorima, povijesne perspektive te usporedbe i sučeljavanja.**Objasniti uzroke i posljedice povijesnih događaja, situacija i promjena,  klasificirati uzroke i posljedice (koji je uzrok najvažniji), analiziranje grafičkih prikaza, zaključivanje na temelju povijesnih izvora, skica, brojčanih podataka, grafikona, fotografija, izrada grafičkih prikaza, utvrditi razlike i sličnosti različitih razdoblja.Učenici razlikuju prošlost, sadašnjost i budućnost,  snalaze se na crti vremena, interpretiraju podatke iz kronološke tablice,  svrstavaju događaje, osobe i promjene kronološkim redom, poznaju godine povijesnih događaja i velikih povijesnih razdoblja.Vještina  čitanja i interpretiranja sadržaja povijesne  karte, izrada crte vremena i kronoloških tablica.-          provjeravanje se pisanim (esejski zadaci, pitanja uz povijesne izvore, provjere snalaženja u vremenu i prostoru) uz najavu mjesec dana unaprijed i usmenim putem  |
| **Proceduralno znanje**  | **Poznavanje i primjena odgovarajućih metoda, postupaka i procedura u radu s povijesnim izvorima te u istraživanju prošlosti**Samostalni učenički radovi - izrada multimedijalnih prezentacija, postera, plakata, pisanje eseja i referata prema uputama* rad u skupini
* terenska nastava
* najmanje 4 puta tijekom godine
 |

 **Tri i pristupa vrednovanju: vrednovanje za učenje, vrednovanje kao učenje i vrednovanje naučenog.**

1. Svrha **vrednovanja za učenje** jest poticanje i usmjeravanje učenja pravodobnim povratnim informacijama. Provodi se sustavnim i kontinuiranim praćenjem individualnih i skupnih aktivnosti učenika, ciljanim pitanjima i razgovorom s učenicima te pisanim kontrolnim i praktičnim vježbama poput korištenja slijepih karata, izrade jednostavnih povijesnih karata na zadanoj podlozi, lenti vremena, različitih gračkih prikaza i mapa, popunjavanja slijepih karata, izrade osobne mape i slično. Važnu ulogu u vrednovanju za učenje imaju pravodobne i jasne povratne informacije.
2. **Vrednovanje kao učenje** promatra se kao sastavni dio učenja, a provodi se postupcima koji obuhvaćaju samovrednovanje i samoprocjenu učenika, kao i učeničko vrednovanje i procjenu radova drugih učenika. U procesu vrednovanja kao učenja učenik procjenjuje vlastito razumijevanje i poznavanje različitih postupaka i metoda, vlastite radove i uspješnost njihova prezentiranja i drugo. Učenici mogu vrednovati učenje i rezultate ostalih učenika, posebno nakon prezentiranja različitih individualnih i skupnih radova.
3. **Vrednovanje naučenog** provodi se najčešće nakon obrađene nastavne teme i rezultira ocjenom. Potrebno je kombinirati pisano i usmeno vrednovanje te primjenjivati raznovrsne tehnike i metode vrednovanja naučenog. Kognitivna složenost zadataka i aktivnosti koje se vrednuju trebaju se podudarati s kognitivnom složenosti očekivanih ishoda učenja. Na kraju nastavne godine zaključna ocjena treba iskazati ukupnu usvojenost ishoda učenja, odnosno kako učenik iskazuje opseg i dubinu znanja i razumijevanja povijesnih događaja, pojava i procesa, konceptualno i proceduralno znanje

|  |  |
| --- | --- |
| **Naziv** | **Način vrednovanja** |
| Poster | **OPĆA PRAVILA ZA IZRADU POSTERA OBUHVAĆAJU:**·         veličina papira: najmanje dimenzije su 100x 80 cm anajveće 120x180 cm·         veličina slova : naslov 80 točaka ( font 80 ), podnaslov 34 - 38 točaka, tekst 18 – 24 točke·         font slova : Times New Roman, Bookman i Helvetica·         izbjegavati sjenčanje, podcrtavanje i miješanje različitih tipova slova·         za isticanje teksta dovoljno je koristiti veća ili podebljana slova·         poželjna je čitljivost na udaljenosti najmanje 1-2 metra·         ograničite se na uporabu 2-3 boje, rabite kontrastne boje zbog čitljivosti, a tekst i grafikone postavite na pozadinu u boji·         materijal mora biti izložen logičnim slijedom, ako je potrebno slijed cjelina se može označiti brojkama ili strelicama·         tema se predstavlja natuknicama, sa što manje cijelih rečenica, s jasnim porukama·         glavne sastavnice postera: naslov, sažetak, uvod, metode, rezultati, zaključci i literatura·         obvezna su sva imena i prezimena autora i ustanova iz koje dolaze

|  |  |
| --- | --- |
| **KRITERIJI ZA VREDNOVANJE POSTERA:** |   |
| Čitljivost postera na udaljenosti od 1 do 2 m. |   |
| Optimalna količina sadržaja. |   |
| Naslov. |   |
| Točnost sadržaja. |   |
| Prikazani bitni podaci. |   |
| Tekstualni sadržaj u natuknicama. |   |
| Napisan jezično točno. |   |
| Bitno naglašeno veličinom i/ili grafičkom oznakom. |   |
| Vizualni sadržaji funkcionalno i sadržajno povezani s tekstom. |   |
| Navedeni podaci o autorima i godina izrade. |   |

(E. Nimac, M. Česi, M. Barbaroša – Šikić, 2007.)  **PRAVILA ZA IZRADU PREZENTACIJA****Početni slajd treba sadržavati:**·         naslov prezentacije·         ime autora·         naziv institucije kojoj pripada autor·         mjesto i datum održavanja prezentacije·         kontakt podatke autora najčešće stavljamo na posljednji slajd**Tekst na slajdovima:**·         tekst treba biti u natuknicama·         na jedan slajd treba staviti najviše četiri do pet točaka**Animacija teksta:**·         korištenje previše različitih načina animacija teksta zbunjuje i narušava dinamiku prezentacije**Font slova:**·         u prezentaciji treba koristiti jednaku vrstu slova·         koristite standardne fontove kao što su Arial, Times New Roman ili Verdana jer su najlakše čitljivi·         veličina slova - od 24 pt do 32 pt·         koristite istu veličinu slova u cijeloj prezentaciji·         za naglašavanje mogu se koristiti Bold slova**Boja pozadina i slova:**·         prilikom odabira boja treba voditi računa o kontrastu između boje pozadine i boje slova·         korištenje više različitih boja na slajdu odvraća pozornost i umara publiku**Dizajn slajda:**·         za pozadinu vaše prezentacije možete odabrati jedan od ponuđenih template-a iz baze PowerPoint-a – u tom slučaju mogućnost pogreške je najmanja·         ukoliko preuzimate template s Interneta – vodite računa o čitljivosti teksta (i o razlici u kvaliteti prikaza na Vašem računalu i na projekciji)**Slike:**·         slike su efektan način vizualizacije informacija i ljudi ih duže pamte·         slika mora biti u skladu s onim o čemu se govori i podržavati osnovnu poruku **KRITERIJI ZA KVALITETU PREDSTAVLJANJA:**

|  |
| --- |
| Predstavljeno je u zadanom vremenu. (do deset minuta).  |
| Predstavljanje ima odgovarajuću strukturu: uvod, razradu i zaključak.  |
| Predstavljanje je optimalno glasno, jasno i razumljivo.  |
| Moguće jezične pogreške u govoru su samostalno ispravljene.  |
| Naglašeno je ono što je posebno važno. (postavljanjem pitanja i/ili zadavanjem zadataka slušateljima i/ili sažimanjem).  |
| Odgovoreno je na pitanja slušatelja.  |

(E. Nimac, M. Česi, M. Barbaroša – Šikić, 2007.) **PRAVILA PISANJA REFERATA**Referat je samostalni pismeni rad učenika na zadanu temu kojemu prethodi istraživački rad učenika**.****Struktura referata**1. **UVOD** – obavezni dio svakoga rada, ukratko napišemo nešto o svojoj temi, što nas se posebno dojmilo iz iste
2. **RAZRADA TEME** – sveobuhvatno obrađena tema s poglavljima
3. **ZAKLJUČAK –** zaključne misli ili poruke na kraju rada
4. **BIBLIOGRAFIJA** ( popis korištene literature i svih izvora ) – bibliografija se ispisuje po bibliografskim pravilima i uključuje navođenje potrebnih podataka o korištenim izvorima , a to su: prezime, ime autora, naziv knjige, nakladnik, mjesto izdanja, godina izdanja.

 Ako je učenik koristio članke iz časopisa ili preuzeo materijale s  Interneta , dužan je navesti i te izvore**.****5.PRILOZI ILI DODACI** – to su geografske ili povijesne karte, crteži, slike, fotokopije dokumenata, tabele  |
| Referat |
| Multimedijalna prezentacija |
| Posjet izložbi |
| Projekt |
|   |

**Razine postignuća :**

|  |  |  |  |
| --- | --- | --- | --- |
| **Ocjena** | **Razina** | **Opis** | **Učenik će moći….** |
| Nedovoljan (1) |   | Neusvojenost temeljnih pojmova:- ne odgovara na postavljena pitanja i nije usvojio/la ključne pojmove**-** ne pokazuje volju i želju za stjecanjem povijesnih znanja, sposobnosti i vještina**–** ne zna svrstati  događaje, osobe i promjene kronološkim redom-  ne poznaje   godine  i pojmove-  ni uz  veliku pomoć učitelja ne uočava  povijesne sadržaje na povijesnoj  karti  | Učenik ne izvršava zadatke, ne surađuje, ne želi govoriti… |
| Dovoljan (2) | Znanje, reprodukcija | Mogućnost reprodukcije u izvornom obliku :- poznavanje najvažnijih činjenica, datuma i povijesnih   osoba  te temeljnih povijesnih pojmova- uz znatnu pomoć učitelja na jednostavan način nabraja i opisuje povijesne događaje -- ponekad ne pokazuje volju i želju za stjecanjem  povijesnih znanja, sposobnosti i vještina- nesamostalno donosi zaključke, teško se snalazi u povijesnim izvorima- treba veliku pomoć učitelja  u uočavanju  povijesnih sadržaja na povijesnoj  karti  kao i  u lociranju povijesnih  činjenica   |  …prepoznati temeljne pojmove, razumije gradivo ali ga ne zna primijeniti niti obrazložiti, uz pomoć učitelja rješava jednostavne zadatke. |
| Dobar (3) | Konceptualno razumijevanje | Uočavanje i povezivanje glavnih koncepata opisivanje tijeka događaja ili procesa:* polagano i uglavnom točno odgovara na postavljena pitanja
* uz pomoć učitelja  razumije nastavne sadržaje i izvodi zaključke te razumije  povijesne  pojmove i procese
* uz pomoć učitelja  se snalazi u povijesnim izvorima,
* djelomično točno zna svrstati  događaje, osobe i promjene kronološkim redom
* treba učiteljevu pomoć u uočavanju  povijesnih sadržaja na povijesnoj  karti  kao i  u lociranju povijesnih  činjenica
 | …definirati, nabrojiti, imenovati, poredati, opisati temeljne pojmove.  |
| Vrlo dobar (4) | Primjena | Primjena naučenog načela na novom primjeru:* sporije ali točno, logično i uglavnom argumentirano odgovara na postavljena pitanja uz eventualno postavljanje potpitanja,
* razumije nastavne sadržaje i uspješno primjenjuje stečena znanja
* uglavnom samostalno izvodi zaključke i  interpretira događaje, povezuje znanja,
* uspješno analizira i izrađuje crtu vremena/kronološku tablicu , kartografske, grafičke i slikovne priloge te uglavnom samostalno donosi zaključke,
* samostalno uočava  povijesne sadržaje na povijesnoj  karti
 | …razumije gradivo i zna ga objasniti, služi se usvojenim znanjem, navodi vlastite primjere, samostalno rješava postavljene zadatke. |
| Odličan (5) | Rješavanje problema | Organiziranje usvojenog znanja i vještina za rješavanje problema:- Učenik/ca  brzo, točno, opširno, logično i argumentirano odgovara na postavljena pitanja- razumije nastavne sadržaje  --pokazuje veliku samostalnost u izlaganju i opisivanju problema i primjera, samostalno, logično tumači i interpretira događaje, nadopunjuje i povezuje znanja- samostalno opisuje i analizira uzroke i posljedice povijesnih događaja, situacija i promjena, kartografske, grafičke i slikovne priloge te samostalno donosi zaključke,- točno i precizno zna svrstati događaje, osobe i promjene kronološkim redom, samostalno uočava  povijesne sadržaje na povijesnoj  karti | …stečeno znanje primjenjuje na nove, složenije primjere, uspješno izvršava korelaciju sa srodnim gradivom, samostalno rješava složenije zadatke, služi se dodatnim izvorima znanja, sposoban je prenositi znanje na druge. |

|  |
| --- |
| **Potreban pribor: udžbenik , bilježnica, drvene bojice, crvena i plava kemijska olovka, škare i ljepilo** |

|  |
| --- |
| **Pravila ponašanja učenika u učionici:**- čuvati učionicu i sav inventar u njoj;  prijaviti svako oštećenje na koje su naišli; OBAVEZNO nositi školske papuče; uljudno se ponašati, te poštivati učitelje, učenike i ostale djelatnike Škole; |

|  |
| --- |
| **Konzultacije za učenike i suradnja s roditeljima:**- učenici za vrijeme školskog sata i odmora, prema potrebi dogovor o održavanju dopunske nastave- roditelji u vrijeme individualnih razgovora |